
Pastaraisiais metais socialinių ir kultūrinių procesų tyrimuose vis plačiau imama taikyti kokybinė tyrimo perspektyva, panaudojant platų vizualinių reprezentacijų spektrą, pvz., fotografiją, multi mediją, filmuotą ir video medžiagą. Praeito šimtmečio 6-ame dešimtmetyje Vakarų mokslininkai, susidomėję naujomis socialinių ir kultūrinių reiškinių tyrimo galimybėmis, akcentavo vizualinių reprezentacijų svarbą, suteikiant papildomos informacijos apie mus supantį pasaulį, kuris ne visuomet gali būti užfiksuotas verbalinėmis priemonėmis. 

Taigi, galima teigti, jog vizualinių reprezentacijų tyrimai praturtina ne tik socialinio pasaulio suvokimą, bet ir išplečia socialinių mokslų tyrimų galimybes.

Šio pranešimo tikslas yra panagrinėti teorines ir metodologines vizualinių tyrimų prielaidas bei pristatyti 200-2003 m. Kražių mietelyje atlikto tyrimo “Provincijos būties atspindžiai: Kražių portretas” pagrindinius rezultatus kartu su tekstų bei fotografijų analize.

